CELEX: 22019D0748
Language: mt
Date: 2017-07-07 00:00:00
Title: Deċiżjoni tal-Kumitat Konġunt taż-ŻEE Nru 141/2017 tas-7 ta’ Lulju 2017 li temenda l-Anness I (Kwistjonijiet veterinarjiu fitosanitarji) u l-Anenss II (Regolamenti tekniċi, standards, ittestjaru ċertifikazzjoni) tal-Ftehim ŻEE [2019/748]

16.5.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 128/39
               
            
         DEĊIŻJONI TAL-KUMITAT KONĠUNT TAŻ-ŻEE
         Nru 141/2017
         tas-7 ta’ Lulju 2017
         li temenda l-Anness I (Kwistjonijiet veterinarji u fitosanitarji) u l-Anenss II (Regolamenti tekniċi, standards, ittestjar u ċertifikazzjoni) tal-Ftehim ŻEE [2019/748]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament tal-Kummissjoni (UE) 2017/170 tat-30 ta’ Jannar 2017 li jemenda l-Annessi II, III u V tar-Regolament (KE) Nru 396/2005 tal-Parlament Ewropew u tal-Kunsill f’dak li għandu x’jaqsam mal-livelli massimi ta’ residwi għall-bifentrin, għall-karbetammid, għaċ-ċinidon-etil, għall-fenpropimorf u għat-triflusulfuron f’ċerti prodotti jew fuqhom (1) irid jiġi inkorporat fil-Ftehim ŻEE.
                  
               
                     (2)
                  
                  
                     Ir-Regolament tal-Kummissjoni (UE) 2017/171 tat-30 ta’ Jannar 2017 li jemenda l-Annessi II, III u IV tar-Regolament (KE) Nru 396/2005 tal-Parlament Ewropew u tal-Kunsill f’dak li għandu x’jaqsam mal-livelli massimi ta’ residwi għall-amminopiralid, għall-ażossistrobina, għaċ-ċjantraniliprol, għaċ-ċiflufenammid, għaċ-ċiprokonażol, għad-dietofenkarb, għad-ditijokarbamati, għall-fluważifop-P, għall-fluwopiram, għall-alossifop, għall-isofetammid, għall-metalaksil, għall-proeżadjon, għall-propakwiżafop, għall-pirimetanil, għat-Trichoderma atroviride tar-razza SC1 u għaż-żoksamid f’ċerti prodotti jew fuqhom (2) irid jiġi inkorporat fil-Ftehim ŻEE.
                  
               
                     (3)
                  
                  
                     Din id-Deċiżjoni tikkonċerna l-leġiżlazzjoni rigward l-għalf u l-oġġetti tal-ikel. Il-leġiżlazzjoni dwar l-għalf u l-oġġetti tal-ikel ma għandhiex tapplika għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar il-kummerċ fi prodotti agrikoli tibqa’ estiża għal-Liechtenstein, kif speċifikat fl-adattamenti settorjali tal-Anness I u fl-introduzzjoni tal-Kapitolu XII tal-Anness II tal-Ftehim ŻEE. Għaldaqstant, din id-Deċiżjoni ma tapplikax għal-Liechtenstein.
                  
               
                     (4)
                  
                  
                     Għalhekk, l-Annessi I u II tal-Ftehim ŻEE jenħtieġ li jiġu emendati skont dan,
                  
               ADOTTA DIN ID-DEĊIŻJONI:
         
            Artikolu 1
            L-inċiżi li ġejjin jiżdiedu mal-punt 40 (ir-Regolament (KE) Nru 396/2005 tal-Parlament Ewropew u tal-Kunsill) tal-Kapitolu II tal-Anness I tal-Ftehim ŻEE:
            
                        —
                     
                     
                        
                                    “—
                                 
                                 
                                    
                                       32017 R 0170: Ir-Regolament tal-Kummissjoni (UE) 2017/170 tat-30 ta’ Jannar 2017 (ĠU L 30, 3.2.2017, p. 1),
                                 
                              
                  
                        —
                     
                     
                        
                                    —
                                 
                                 
                                    
                                       32017 R 0171: Ir-Regolament tal-Kummissjoni (UE) 2017/171 tat-30 ta’ Jannar 2017 (ĠU L 30, 3.2.2017, p. 45).”
                                 
                              
                  
         
            Artikolu 2
            L-inċiżi li ġejjin jiżdiedu mal-punt 54zzy (ir-Regolament (KE) Nru 396/2005 tal-Parlament Ewropew u tal-Kunsill) tal-Kapitolu XII tal-Anness II tal-Ftehim ŻEE:
            
                        —
                     
                     
                        
                                    “—
                                 
                                 
                                    
                                       32017 R 0170: Ir-Regolament tal-Kummissjoni (UE) 2017/170 tat-30 ta’ Jannar 2017 (ĠU L 30, 3.2.2017, p. 1),
                                 
                              
                  
                        —
                     
                     
                        
                                    —
                                 
                                 
                                    
                                       32017 R 0171: Ir-Regolament tal-Kummissjoni (UE) 2017/171 tat-30 ta’ Jannar 2017 (ĠU L 30, 3.2.2017, p. 45).”
                                 
                              
                  
         
            Artikolu 3
            It-testi tar-Regolamenti (UE) 2017/170 u (UE) 2017/171 bil-lingwa Iżlandiża u b’dik Norveġiża, li ser jiġu ppubblikati fis-Suppliment dwar iż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 4
            Din id-Deċiżjoni għandha tidħol fis-seħħ fit-8 ta’ Lulju 2017, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 5
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea, u fis-Suppliment tiegħu dwar iż-ŻEE.
         
         
            Magħmul fi Brussell, is-7 ta’ Lulju 2017.
            
               
                  Għall-Kumitat Konġunt taż-ŻEE
               
               
                  Il-President
               
               Sabine MONAUNI
            
         
         
            (1)  ĠU L 30, 3.2.2017, p. 1.
         
            (2)  ĠU L 30, 3.2.2017, p. 45.
         
            (*1)  Ma huwa indikat l-ebda rekwiżit kostituzzjonali.